Ole Camstrup
Store norske leksikon,Språk og litteratur,Norsk og samisk litteratur,Norges litteratur 1700-tallet
Ole Camstrup var en norsk lærer og bygdemålsdikter, student 1702 fra Bergen samtidig med Ludvig Holberg.
Camstrup opprettet en privat latinskole i Bergen omkring 1715. Han forfattet mange leilighetsdikt, samlet i 1739 i Trifolium Metricum. I et dikt fra 1729 på sunnhordsk mål, skrevet under merket Aschaut Rudlestae (Rullestad er en gård i Etne), lar han en bonde skildre det bryllup diktet har til emne. Dette motivet kommer flere ganger igjen i embetsmenns bygdemålsdiktning. Les mer i Store norske leksikon Norges litteraturhistorie